Diari Oficial de la Generalitat Valenciana


Sumari del DOGV 7313, del 09-07-2014 (2014/6214)

RESOLUCIÓ de 13 de juny de 2014, del Servici Territorial d'Energia d'Alacant, per la qual es convoca l'alçament d'actes prèvies a l'ocupació de determinades finques afectades pel projecte Línia aèria 20 kV de tancament de la L-11 Muro de Alcoy entre Almudaina i Benialfaquí, als termes municipals de Planes i Almudaina. ATLINE/2010/293/03. Expedient d'expropiació forçosa JUEXPR/2012/3.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7313

Data del DOGV
:   09-07-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/6214


Data del document
:   13-06-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació

RESOLUCIÓ de 13 de juny de 2014, del Servici Territorial d'Energia d'Alacant, per la qual es convoca l'alçament d'actes prèvies a l'ocupació de determinades finques afectades pel projecte Línia aèria 20 kV de tancament de la L-11 Muro de Alcoy entre Almudaina i Benialfaquí, als termes municipals de Planes i Almudaina. ATLINE/2010/293/03. Expedient d'expropiació forçosa JUEXPR/2012/3. [2014/6214]  
Amb data 1 de febrer de 2011, el Servici Territorial d'Energia d'Alacant va dictar una resolució per la qual es va autoritzar a Iberdrola Distribución Eléctrica, SAU, la instal·lació elèctrica Línia aèria 20 kV de tancament de la L-11 Muro de Alcoy entre Almudaina i Benialfaquí, als termes municipals de Planes i Almudaina (Alacant), se'n va declarar, en concret, la utilitat pública i se'n va aprovar el projecte d'execució.  
La dita declaració d'utilitat pública, d'acord amb el que disposa el Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, porta implícita la necessitat d'ocupació dels béns i drets afectats i implica la urgent ocupació d'estos, i els és aplicable el procediment d'urgència que determina l'article 52 de la Llei d'Expropiació Forçosa, de 16 de desembre de 1954.  
En virtut d'això, el cap del Servici Territorial d'Energia d'Alacant, en compliment del que disposa l'article 52 mencionat de la Llei d'Expropiació Forçosa, ha resolt convocar els titulars dels béns i drets afectats a l'Ajuntament on radiquen les finques afectades, com a punt de reunió, de conformitat amb el procediment que establix l'article esmentat, per a dur a terme l'alçament d'actes prèvies a l'ocupació i, si és procedent, les d'ocupació definitiva.  
Tots els interessats, així com les persones que siguen titulars de qualssevol classes de drets o interessos sobre els béns afectats, hauran d'acudir personalment o representats per persona degudament autoritzada i aportar els documents acreditatius de la seua titularitat i l'últim rebut de la contribució, i poden anar acompanyats dels seus pèrits i d'un notari, si ho estimen oportú, amb gastos a càrrec seu.  
L'alçament d'actes tindrà lloc el pròxim dia 9 de setembre de 2014 a l'Ajuntament de Planes a partir de les 09.30 hores, i a l'Ajuntament d'Almudaina el dia 9 de setembre a partir de les 12.30 hores i el dia 10 de setembre de 2014 a partir de les 09.30 hores.  
  
L'orde d'alçament d'actes es comunicarà a cada interessat per mitjà de la cèdula de citació oportuna, i la relació de titulars convocats està en el tauler d'edictes de l'Ajuntament assenyalat i en l'annex.  
  
Cal significar que esta publicació es realitza igualment, als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció feta en la Llei 4/1999, de notificació de la present resolució, als titulars desconeguts o amb domicili ignorat o a aquells a qui s'haja intentat la notificació i no s'haja pogut practicar.  
En l'expedient expropiatori, Iberdrola Distribución Eléctrica, SAU, assumirà la condició de beneficiària.  
  
Alacant, 13 de juny de 2014.- El cap del Servici Territorial d'Energia: Ramón Esplugas Pérez.